stanford-oval/wikipedia huggingface dataset:
90377 เซดนา
ประชากร

บทความหลัก: เซดนอยด์
วงโคจรที่เยื้องอย่างมากของเซดนาหมายความว่า มีโอกาสตรวจพบเพียงแค่ 1 ใน 80 ซึ่งแสดงให้เห็นว่าอาจมีวัตถุขนาดเท่าเซดนา 40–120 ชิ้นอยู่ในบริเวณเดียวกัน เว้นเสียแต่ว่าการค้นพบเซดนาเป็นเรื่องบังเอิญ 2000 CR105 วัตถุอีกชิ้นหนึ่งมีวงโคจรที่คล้ายกันกับเซดนาแต่เยื้องน้อยกว่า โดยมีจุดที่ใกล้ที่สุดอยู่ที่ 44.3 AU จุดไกลที่สุดอยู่ที่ 394 AU และมีระยะเวลาการโคจรอยู่ที่ 3,240 ปี ซึ่งอาจจะได้รับผลกระทบในแบบเดียวกันกับเซดนา
แต่ละกลไกที่เสนอมาสำหรับวงโคจรสุดขั้วของเซดนานี้อาจทิ้งร่องรอยที่แตกต่างกันบนโครงสร้างและพลวัตของกลุ่มประชากรใด ๆ ที่กว้างกว่า ถ้าวัตถุพ้นดาวเนปจูนมีส่วนเกี่ยวข้อง วัตถุเหล่านี้ควรมีจุดที่ใกล้ที่สุดในบริเวณเดียวกัน (ประมาณ 80 AU) ถ้าระบบดาวเคราะห์อื่นที่หมุนรอบในทิศทางเดียวกันกับระบบสุริยะจับเซดนาได้ ประชากรทั้งหมดก็จะต้องมีวงโคจรที่เอียงน้อย และมีกึ่งแกนเอกอยู่ในช่วง 100–500 AU ถ้าดาวหมุนรอบในทิศทางตรงข้าม ประชากรสองกลุ่มจะเกิดขึ้น ได้แก่กลุ่มที่วงโคจรเอียงน้อยและเอียงมาก การรบกวนจากดาวฤกษ์ที่โคจรผ่านมาอาจทำให้เกิดความหลากหลายในทั้งจุดที่ใกล้ที่สุดและความเอียงของวงโคจร ขึ้นอยู่กับจำนวนครั้งและมุมที่ดาวดวงนั้นเข้ามา
การได้รับตัวอย่างที่ใหญ่กว่าของวัตถุเหล่านี้อาจช่วยให้ตัดสินใจว่าสถานการณ์แบบใดที่เป็นไปได้มากที่สุด "ผมเรียกเซดนาว่าเป็นฟอสซิลแห่งระบบสุริยะยุคแรกเริ่ม" กล่าวโดยบราวน์ในปี พ.ศ. 2549 "ในที่สุด เมื่อค้นพบฟอสซิลอื่น ๆ เซดนาช่วยบอกถึงวิธีการเกิดของดวงอาทิตย์และจำนวนดาวที่อยู่ใกล้กับดวงอาทิตย์ครั้งตอนเกิด" การสำรวจโดยบราวน์ ราบิโนวิตซ์ และเมแกน ชวามบ์ในปี พ.ศ. 2550–2551 พยายามที่จะระบุตำแหน่งของวัตถุกลุ่มสมมติของเซดนาชิ้นอื่น ๆ แม้ว่าการสำรวจนั้นจะจับได้ถึงการเคลื่อนที่ที่ห่างออกไปถึง 1,000 AU และค้นพบดาวเคราะห์แคระที่เป็นไปได้อย่าง 2007 OR10 แต่ก็ไม่พบวัตถุเซดนอยด์ใหม่เลย แบบจำลองต่อมาที่รวบรวมข้อมูลใหม่ ๆ เข้าด้วยแล้วเสนอว่าอาจมีวัตถุขนาดเท่าเซดนาอยู่ประมาณ 40 ชิ้นในบริเวณนั้น โดยวัตถุที่มีความส่องสว่างที่สุดอาจประมาณความส่องสว่างของอีริส (–1.0)
ในปี พ.ศ. 2557 นักดาราศาสตร์ประกาศการค้นพบ 2012 VP113 วัตถุขนาดประมาณครึ่งหนึ่งของเซดนาในวงโคจรกว่า 4,200 ปีคล้ายกับวงโคจรของเซดนา และมีจุดที่ใกล้ที่สุดอยู่ภายในระยะของเซดนาที่ประมาณ 80 AU ซึ่งทำให้มีการคาดการณ์ว่าวัตถุนี้อาจเป็นหลักฐานของดาวเคราะห์พ้นดาวเนปจูน
การจัดระบบ

ศูนย์ดาวเคราะห์น้อยซึ่งเป็นหน่วยงานที่จัดระบบวัตถุต่าง ๆ ในระบบสุริยะ จัดให้เซดนาเป็นวัตถุแถบหินกระจาย การจัดนี้เป็นข้อสงสัยอย่างมาก โดยนักดาราศาสตร์จำนวนมากเสนอว่าเซดนาควรจัดอยู่ในหมวดหมู่ใหม่ของวัตถุไกลโพ้นที่เรียกว่า วัตถุแถบหินกระจายขยาย (Extended scattered disc objects) วัตถุที่ไกลออกไป วัตถุแยกออกระยะไกล หรือ วัตถุกระจาย–ขยาย ในการจัดระบบอย่างเป็นทางการโดย Deep Ecliptic Survey
การค้นพบเซดนานั้นรื้อฟื้นคำถามที่ว่าเทห์ฟ้าใดควรหรือไม่ควรเป็นดาวเคราะห์ ในวันที่ 15 มีนาคม พ.ศ. 2547 บทความเกี่ยวกับเซดนาของสำนักพิมพ์ที่มีชื่อเสียงรายงานว่าค้นพบดาวเคราะห์ดวงที่สิบแล้ว คำถามนี้สามารถตอบได้โดยใช้นิยามดาวเคราะห์ของสหพันธ์ดาราศาสตร์สากลที่นำมาใช้ในวันที่ 24 สิงหาคม พ.ศ. 2549 ซึ่งบอกว่าดาวเคราะห์ต้องไม่มีเทห์ฟ้าอื่น ๆ โคจรในบริเวณเดียวกัน เซดนามีค่าสเติร์น–เลวิสันต่ำกว่า 1 โดยประมาณ ดังนั้นจึงไม่จัดว่าเซดนาไร้ซึ่งเทห์ฟ้าโดยรอบ แม้ว่ายังไม่ค้นพบวัตถุอื่นในบริเวณเดียวกัน แต่คาดกันว่าเซดนาน่าจะเป็นดาวเคราะห์แคระ โดยเซดนาต้องอยู่ในสภาวะสมดุลอุทกสถิต เนื่องจากมีความสว่างพอ ดังนั้นดาวจึงมีขนาดใหญ่พอที่จะรักษาความเป็นทรงกลม และนักดาราศาสตร์หลายคนก็เรียกเซดนาว่าเป็นดาวเคราะห์แคระแล้ว
การสำรวจ

เซดนาจะอยู่ในตำแหน่งที่ใกล้ดวงอาทิตย์ที่สุดประมาณปี พ.ศ. 2618–2619 การเข้าใกล้ครั้งนี้จะเป็นโอกาสในการสำรวจดาว ซึ่งจะไม่มีโอกาสเช่นนี้อีกจนกระทั่ง 12,000 ปีข้างหน้า ถึงแม้เซดนาจะมีรายชื่อในเว็บไซต์การสำรวจระบบสุริยะของนาซา แต่ปัจจุบันยังไม่มีแผนการใด ๆ เพื่อสำรวจเซดนา มีการคำนวณออกมาว่าจะใช้เวลา 24.48 ปี ในการเดินทางจากโลกถึงเซดนา โดยใช้แรงโน้มถ่วงของดาวพฤหัสบดีช่วยเหวี่ยง คาดว่าวันปล่อยยานอาจจะเป็น 6 พฤษภาคม พ.ศ. 2576 หรือ 23 มิถุนายน พ.ศ. 2589 เมื่อยานไปถึงแล้วเซดนาจะอยู่ห่างจากดวงอาทิตย์ 77.27 และ 76.43 AU ตามลำดับ
ในเดือนพฤษภาคม พ.ศ. 2561 อีธาน ซีเกล นักดาราศาสตร์ฟิสิกส์ สนับสนุนยานอวกาศสำหรับศึกษาเซดนาที่ตำแหน่งใกล้ดวงอาทิตย์ที่สุดอย่างเปิดเผย ซีเกลกล่าวว่าเซดนาเป็นเป้าหมายที่น่าดึงดูด เนื่องจากเป็นไปได้ที่เซดนาจะเป็นวัตถุเมฆออร์ตชั้นใน และด้วยคาบการโคจรอันยาวนานของเซดนาซึ่งอาจเป็นเพียงโอกาสเดียวในหลายสหัสวรรษที่จะได้ศึกษาเซดนาที่ระยะใกล้จากดวงอาทิตย์ขนาดนั้น ภารกิจเช่นนี้สามารถทำให้สะดวกขึ้นได้ด้วยเครื่องพ่นไอออน Dual-Stage 4-Grid ที่สามารถย่นเวลาการเดินทางได้อย่างมาก ถ้าให้พลังงานด้วยบางอย่าง เช่น เตาปฏิกรณ์
เชิงอรรถ

1 2  เมื่อทราบความเยื้องศูนย์กลางของวงโคจรของวัตถุนี้ จุดเริ่มยุคที่แตกต่างกันให้วิธีแก้ปัญหาที่มีศูนย์กลางที่ดวงอาทิตย์ ไร้การรบกวน และเหมาะสมที่สุดกับปัญหาสองวัตถุของคาบการโคจรที่แตกต่างกัน โดยใช้จุดเริ่มยุค 1990 เซดนามีคาบการโคจรอยู่ที่ 12,100 ปี แต่เมื่อใช้จุดเริ่มยุค 2017 เซดนามีคาบการโคจรอยู่ที่ 10,900 ปี สำหรับวัตถุที่วงโคจรเยื้องมาก พิกัดแบรีเซนเตอร์ของดวงอาทิตย์จะเสถียรมากกว่าพิกัดที่ศูนย์กลางดวงอาทิตย์ โดยใช้ JPL Horizons คาบการโคจรอิงตามแบรีเซนเตอร์อยู่ที่ประมาณ 11,400 ปี
↑  ข้อมูลเมื่อ 2014 เซดนาอยู่ที่ประมาณ 86.3 AU จากดวงอาทิตย์ อีริส ดาวเคราะห์แคระที่มีมวลมากที่สุด และ 2007 OR10 วัตถุที่ใหญ่ที่สุดในระบบสุริยะที่ไม่มีชื่อ ขณะนี้อยู่ห่างจากดวงอาทิตย์มากกว่าเซดนาที่ 96.4 AU และ 87.0 AU ตามลำดับ อีริสอยู่ใกล้กับจุดที่ไกลที่สุด (อยู่ห่างจากดวงอาทิตย์มากที่สุด) ขณะที่เซดนากำลังเข้าใกล้จุดที่ใกล้ที่สุดในปี 2619  (อยู่ใกล้ดวงอาทิตย์มากที่สุด) เซดนาจะแซงอีริส กลายเป็นวัตถุที่ไกลที่สุดในระบบสุริยะในปี 2657 แต่วัตถุที่อาจเป็นดาวเคราะห์แคระอย่าง 2007 OR10 แซงเซดนาไปได้ไม่นาน และจะแซงอีริสในปี พ.ศ. 2588
1 2  ดาวเคราะห์แคระที่เป็นไปได้อย่าง 2014 FE72 มีคาบการโคจรอยู่ที่ ~90,000 ปี และวัตถุระบบสุริยะขนาดเล็ก เช่น (308933) 2006 SQ372, 2005 VX3, (87269) 2000 OO67, 2002 RN109, 2007 TG422 และดาวหางหลายดวง (เช่น ดาวหางใหญ่แห่งปี พ.ศ. 2120) มีวงโคจรที่ใหญ่กว่าเช่นกัน สำหรับประเภทหลัง เฉพาะ (308933) 2006 SQ372, (87269) 2000 OO67, และ 2007 TG422 มีจุดใกล้ที่สุดอยู่ไกลกว่าวงโคจรดาวพฤหัสบดี จึงกลายเป็นข้อถกเถียงกันว่าวัตถุเหล่านี้อาจเป็นดาวหางที่ถูกจัดผิดหมวดหมู่
↑  โปรแกรมที่ระบบการทำงานแตกต่างกัน ก็อาจทำให้ได้ข้อมูลที่แตกต่างกันด้วย โดยใช้ตำแหน่งในปี พ.ศ
2557 ได้ข้อมูลเป็นปี พ.ศ. 2619 ถ้าใช้ตำแหน่งในปี พ.ศ. 2533 ได้ข้อมูลเป็น 2479282.9591 (2075-12-11) ข้อมูลเมื่อ 2010 หรือประมาณวันที่ 16 กรกฎาคม พ.ศ. 2619
↑  การสำรวจของกล้องโทรทรรศน์อวกาศฮับเบิลพบว่าไม่มีดาวดวงใดที่มัวน้อยกว่า 500 เท่าของเซดนาเลย (บราวน์และซูเอร์ 2007).
↑  วัตถุที่มาเปรียบเทียบกับเซดนา ได้แก่ 2015 DB216 (วงโคจรผิด), 2000 OO67, 2004 VN112, 2005 VX3, 2006 SQ372, 2007 TG422, 2007 DA61, 2009 MS9, 2010 GB174, 2010 NV1, 2010 BK118, 2012 DR30, 2012 VP113, 2013 BL76, 2013 AZ60, 2013 RF98, 2015 ER61
↑  ค่าสเติร์น–เลวิสัน (Λ) นิยามขึ้นโดยแอลัน สเติร์นและแฮโรลด์ เอฟ. เลวิสันในปี พ.ศ. 2545 ใช้ตัดสินว่าวัตถุใดมีวงโคจรที่โล่งจากวัตถุขนาดเล็กโดยรอบอื่น ๆ นิยามโดยอัตราส่วนของมวลดวงอาทิตย์ (คือมวลของวัตถุหารด้วยมวลของดวงอาทิตย์) ยกกำลังสองกับกึ่งแกนเอกของวัตถุนั้นยกกำลัง 3/2 คูณด้วยค่าคงตัว 1.7×1016.(see equation 4) ถ้าวัตถุนั้นมีค่า Λ มากกว่า 1, แสดงว่าวัตถุนั้นมีวงโคจรที่โล่งจากวัตถุอื่น และอาจถูกพิจารณาถึงความเป็นดาวเคราะห์ โดยใช้มวลโดยประมาณที่สูงเกินจริงของเซดนาที่ 2×1021 กก. ค่า Λ ของเซดนา คือ (2×1021/1.9891×1030)2 / 5193/2 × 1.7×1016 = 1.44×10−6. ซึ่งน้อยกว่า 1 มาก ดังนั้นเซดนาไม่ใช่ดาวเคราะห์ตามนิยามนี้
แหล่งข้อมูลอื่น

"How Sedna and family were captured in a close encounter with a solar sibling" (9 มิถุนายน 2558)
NASA's Sedna page เก็บถาวร 2007-11-30 ที่ เวย์แบ็กแมชชีน (ค้นพบภาพถ่าย)
Mike Brown's Sedna page
90377 เซดนา ที่ ฐานข้อมูลวัตถุขนาดเล็กของ JPL
โคจรผ่านใกล้ · การค้นพบ · Ephemeris · แผนภาพวงโคจร · องค์ประกอบวงโคจร · ค่ากายภาพ
วงโคจรของเซดนาเมื่อเทียบกับวงโคจรของวัตถุระบบสุริยะชั้นนอก (ภาพจากด้านบนและด้านข้าง วงโคจรดาวพลูโตเป็นสีม่วงและวงโคจรดาวเนปจูนเป็นสีน้ำเงิน)
ภาพการเปรียบเทียบ ดาวพลูโต, อีริส, มาคีมาคี, เฮาเมอา, เซดนา, 2007 OR10, ควาอัวร์, ออร์คัส, และ โลก. 
 (กล่องนี้:  ดู
คุย
แก้)
แนวคิดเกี่ยวกับผิวดาวเซดนาของศิลปิน มีทางช้างเผือก แอนทาเรส ดวงอาทิตย์ และสไปกาอยู่ด้านบน
เซดนาเมื่อเทียบกับวัตถุโคจรระยะไกลอื่น ๆ
พันท์เซอร์

รถถังLeopard 2A5 ของกองทัพเยอรมัน
พันท์เซอร์ 3 ในช่วงยุทธการที่กรีซ เดือนเมษายน ค.ศ. 1941
พันท์เซอร์ (เยอรมัน: Panzer) เป็นคำศัพท์เยอรมันที่มีความหมายว่า "ยานเกราะ" นอกจากนี้ยังได้ใช้โดยการเรียกภาษาเยอรมันเป็นคำย่อซึ่งหมายถึง "ยานเกราะรบ" หรือรถถัง
คำศัพท์เต็มในภาษาเยอรมันสำหรับ "ยานพาหนะหุ้มเกราะรบ" คือ พันท์เซอร์คัมพฟ์วาเกิน (Panzerkampfwagen) คำว่า พันท์เซอร์ เป็นที่ใช้บางครั้งในภาษาอังกฤษและอื่น ๆ เป็นคำที่ยืมมาจากภาษาอื่น ๆ ในเรื่องการทหารเยอรมัน
พร็อยเซินส์โกลรีอา

Heeresmusikkorps Koblenzเล่นเพลง"พร็อยเซินส์โกลรีอา"ที่ป้อมเอเรินไบรท์ชไตน์ โคเบล็นทซ์ ค.ศ. 2011
พร็อยเซินส์โกลรีอา (เยอรมัน: Preußens Gloria; "ความรุ่งโรจน์ของปรัสเซีย") เป็นเพลงมาร์ชโด่งดังของคริสต์ศตวรรษที่ 19 ประพันธ์ขึ้นใน ค.ศ. 1871 โดยโยฮัน ก็อทฟรีท พีฟเคอ ภายหลังราชอาณาจักรปรัสเซียได้รับชัยชนะในสงครามฝรั่งเศส-ปรัสเซีย ทำให้ปรัสเซียสามารถเป็นแกนนำแว่นแคว้นเยอรมันในการรวมตัวกันเป็นจักรวรรดิเยอรมันในปีเดียวกัน
Audio playback is not supported in your browser. You can download the audio file.
ปัจจุบัน พร็อยเซินส์โกลรีอา ถือเป็นหนึ่งในเพลงมาร์ชเยอรมันที่มีชื่อเสียงที่สุด มักถูกบรรเลงโดยวงโยธวาธิตบุนเดิสแวร์ในพิธีการต่าง ๆ มีการต้อนรับผู้นำต่างประเทศเป็นอาทิ
แหล่งข้อมูลอื่น

"Preußens Gloria". Österreichische Mediathek (ภาษาเยอรมัน). คลังข้อมูลเก่าเก็บจากแหล่งเดิมเมื่อ 2021-12-05. สืบค้นเมื่อ 13 September 2021.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
อื่น ๆ:  มิวสิกเบรนซ์ ผลงาน
พัททริค อ็อคส์

| 0 | 1 | 2 | 3 |
| --- | --- | --- | --- |
 พัททริค อ็อคส์ขณะกำลังเล่นให้กับแฟรงก์เฟิร์ตใน ปี พ.ศ. 2551
ข้อมูลส่วนตัว
ชื่อเต็ม:  พัททริค อ็อคส์
วันเกิด:  14 พฤษภาคม พ.ศ. 2527 (40 ปี)
สถานที่เกิด:  แฟรงก์เฟิร์ต, เยอรมนีตะวันตก
ส่วนสูง:  1.79 m (5 ft 10 1⁄2 in)
ตำแหน่ง:  กองหลังตำแหน่งขวา /  ปีกขวา
ข้อมูลสโมสร
สโมสรปัจจุบัน:  เฟาเอ็ฟเอ็ล ว็อลฟส์บวร์ค
หมายเลข:  2
สโมสรเยาวชน
1989–1991:  แกร์มาเนียเองค์ไฮม์
1991–2002:  ไอน์ทรัคท์ฟรังค์ฟวร์ท
2002–2003:  บาเยิร์นมิวนิก
สโมสรอาชีพ*
| ปี |  ทีม |  ลงเล่น |  (ประตู) |
| 2003–2004 |  บาเยิร์นมิวนิก 2 |  25 |  (1) |
| 2004–2011 |  ไอน์ทรัคท์ฟรังค์ฟวร์ท |  202 |  (5) |
| 2011– |  เฟาเอ็ฟเอ็ล ว็อลฟส์บวร์ค |  30 |  (0) |
| 2012–2013 |  → เทเอ็สเก 1899 ฮ็อฟเฟินไฮม์ (ยืมตัว) |  12 |  (0) |
ทีมชาติ
| 2005–2006 |  เยอรมนีชุดอายุไม่เกิน 21 ปี |  9 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 สิงหาคม พ.ศ. 2557
พัททริค อ็อคส์ (เยอรมัน: Patrick Ochs) เกิดเมื่อวันที่ 14 พฤษภาคม พ.ศ. 2527 เป็นนักฟุตบอลชาวเยอรมัน ซึ่งปัจจุบันเล่นให้กับเฟาเอ็ฟเอ็ล ว็อลฟส์บวร์ค ในตำแหน่งกองหลังตำแหน่งขวาหรือปีกขวา
เขาเริ่มเล่นฟุตบอลอาชีพในทีมสำรองของสโมสรฟุตบอลบาเยิร์นมิวนิก ในปี พ.ศ. 2547 เขาก็ย้ายมาเล่นให้กับไอน์ทรัคท์ฟรังค์ฟวร์ท ซึ่งเขาลงเล่นทั้งหมด 202 นัดและทำประตูไป 5 ประตู นอกจากนี้เขายังเคยเล่นในทีมชาติเยอรมันชุดอายุไม่เกิน 21 ปี
พระราชวังเชินบรุน

48°11′04″N 16°18′43″E﻿ / ﻿48.184516°N 16.311865°E﻿ / 48.184516; 16.311865
| พระราชวังและสวนแห่งเชินบรุน * |
| --- | --- |
  แหล่งมรดกโลกโดยยูเนสโก
พระราชวังเชินบรุน
พิกัด: 48°11′05.4″N 16°18′44.1″E﻿ / ﻿48.184833°N 16.312250°E﻿ / 48.184833; 16.312250
ประเทศ:  ออสเตรีย
ภูมิภาค **: ยุโรปและอเมริกาเหนือ
ประเภท: มรดกทางวัฒนธรรม
เกณฑ์พิจารณา: (i), (iv)
อ้างอิง: 786
ประวัติการขึ้นทะเบียน
ขึ้นทะเบียน: 2539 (คณะกรรมการสมัยที่ 20)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
พระราชวังเชินบรุน (เยอรมัน: Schloss Schönbrunn) ตั้งอยู่ในกรุงเวียนนา ประเทศออสเตรีย ในอดีตเป็นที่ประทับของจักรพรรดิแห่งราชวงศ์ฮาพส์บวร์ค ตั้งแต่คริสต์ศตวรรษที่ 18 จนถึง พ.ศ. 2461 ออกแบบโดย Johann Bernhard Fischer von Erlach และ Nicolaus Pacassi เป็นสถานที่รวบรวมผลงานทางศิลปะการตกแต่งชั้นเยี่ยมจำนวนมาก ภายในอุทยานเคยเป็นที่ตั้งของสวนสัตว์แห่งแรกของโลกเมื่อ พ.ศ. 2295 ปัจจุบันได้รับการประกาศให้เป็นมรดกโลก และเป็นสถานที่ท่องเที่ยวที่มีชื่อเสียงมากในกรุงเวียนนา สาธารณรัฐออสเตรีย
ประวัติ

ในปี ค.ศ. 1569 จักรพรรดิมักซีมีเลียนที่ 2 แห่งจักรวรรดิโรมันอันศักดิ์สิทธิ์ได้ใช้พระราชทรัพย์ส่วนพระองค์ในการซื้อที่ดินที่น้ำท่วมถึงริมฝั่งแม่น้ำเวน ตั้งอยู่ระหว่างเขตเมดลิงกับเขตไฮต์ซิง ที่ซึ่งเดิมประชาชนใช้ทำมาหากินและในปี ค.ศ. 1548 ได้มีการสร้างพระที่นั่งที่มีชื่อว่า แคตเตอร์เบิร์ก ซึ่งชื่อพระราชวังเชินบุรนน์ (Schönbrunn) แปลว่าน้ำพุอันสวยงาม ซึ่งชื่อนี้มาจากบ่อน้ำบาดาลที่พุดขึ้นมาบริเวณนั้น และพระจักรพรรดิได้ทอดพระเนตรเห็นเข้าในครั้งแรกที่เสด็จมาดูบริเวณนั้นจึงตั้งชื่อพระราชวังตามบ่อน้ำบาดาล นอกจากนี้พระนางมารี อองตัวเนต พระราชินีแห่งฝรั่งเศส ก็ยังเคยใช้พระชนม์ชีพในวัยเยาว์ในพระราชวังแห่งนี้อีกด้วย รวมถึงสมเด็จพระจักรพรรดินโปเลียนที่ 1 แห่งฝรั่งเศส ก็เคยมาประทับพักอยู่ ณ พระราชวังแห่งนี้กับพระราชโอรสของพระองค์ แต่เดิมด้านหลังของพระราชวังจะเป็นป่าใช้สำหรับล่าสัตว์แต่ภายหลังได้มีการจัดทำสวนดอกไม้สวยมากขึ้นมาอย่างเลิอค่า ต่อมาพระนางเอเลนอร์ กอนซากา ผู้ที่ชื่นชอบการล่าสัตว์เป็นอย่างมากได้เพิ่มเติมพระรางวังเข้ากับพระที่นั่งแคตเตอร์เบิร์กในภายหลัง และในปี ค.ศ. 1638 ตุรกีได้บุกรุกออสเตรียพระราชวังถูกทำลายและไม่ได้มีการบูรณะ ฟื้นฟูอีกเลย
สมุดภาพ

ภาพมุมกว้างทางเข้าด้านหน้าพระราชวัง
แหล่งข้อมูลอื่น

เว็บไซต์อย่างเป็นทางการ
| ด ค กแหล่งมรดกโลกในประเทศออสเตรีย |
| --- | --- | --- |
| ทางวัฒนธรรม |  ศูนย์กลางประวัติศาสตร์นครซาลซ์บูร์ก  พระราชวังและสวนแห่งเชินบรุนน์  ภูมิทัศน์วัฒนธรรมซัลทซ์คัมเมอร์กูท/ฮัลล์ชตัทท์-ดัคชไตน์  ทางรถไฟสายเซมเมอริง  นครกราซ - ศูนย์กลางประวัติศาสตร์และชลอสส์เอ็กเกินแบร์ก  ภูมิทัศน์วัฒนธรรมวาเคา  ภูมิทัศน์วัฒนธรรมแฟร์เตอ/นอยซีดเลอร์เซ  ศูนย์กลางประวัติศาสตร์เวียนนา  แหล่งที่อยู่อาศัยแบบเรือนยกพื้นยุคก่อนประวัติศาสตร์โดยรอบเทือกเขาแอลป์  เมืองสปาใหญ่แห่งยุโรป  แนวพรมแดนของจักรวรรดิโรมัน – ระบบป้องกันชายแดนดานูบ (ส่วนตะวันตก)  |  |
| ทางธรรมชาติ |  ป่าต้นบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
จักรพรรดิมักซีมีเลียนที่ 2 เป็นผู้ต้นคิดเรื่องพระราชวัง
พันท์เซอร์ 1

|  พันท์เซอร์คัมพฟ์วาเกิน 1  |
| --- | --- |
พันท์เซอร์คัมพฟ์วาเกิน  I Ausf. A on display at the Deutsches Panzermuseum Munster, Germany
ชนิด: รถถังเบา
แหล่งกำเนิด:  ไรช์เยอรมัน
บทบาท
ประจำการ: 1934–1945
ผู้ใช้งาน: นาซีเยอรมนี, ราชอาณาจักรบัลแกเรีย, สาธารณรัฐจีน (2455–2492), ราชอาณาจักรฮังการี (ค.ศ. 1920–1946), Spain
สงคราม: สงครามกลางเมืองสเปน, สงครามโลกครั้งที่สอง, สงครามจีน-ญี่ปุ่นครั้งที่สอง
ประวัติการผลิต
ช่วงการออกแบบ: 1934
บริษัทผู้ผลิต: Henschel, MAN, Krupp, Daimler
ช่วงการผลิต: 1934–1938, 1943
จำนวนที่ผลิต: 1,659 as light tanks  184 as command tanks  445 as training tanks  147 as special convertible chassis
ข้อมูลจำเพาะ
มวล: 5.4 ตัน (6.0 short ton)
ความยาว: 4.02 m (13.2 ft)
ความกว้าง: 2.06 m (6.8 ft)
ความสูง: 1.72 m (5.6 ft)
ลูกเรือ: 2: commander and driver

เกราะ: 7–13 mm
อาวุธหลัก: 2 × 7.92 mm MG13 machine guns
เครื่องยนต์: Krupp M 305 four-cylinder air-cooled gasoline engine 60 PS (59 hp, 44 kW)
กำลัง/น้ำหนัก: 11.1 PS (8.1 kW)/t
กันสะเทือน: Quarter-elliptical leaf spring suspension.
พิสัยปฏิบัติการ: 200 km (120 mi) on-road; 175 km (109 mi) off-road.
ความเร็ว: 50 km/h (31 mph) on-road; 37 km/h (23 mph) off-road.
พันท์เซอร์คัมพฟ์วาเกิน 1 (เยอรมัน: Panzerkampfwagen I (อักษรย่อ Pz.Kpfw. I)) หรือที่เรียกในอีกชื่อหนึ่งคือ พันท์เซอร์ 1 เป็นรถถังเบาสำหรับสนับสนุนทหารราบของกองทัพนาซีเยอรมัน ที่ได้สร้างหลังจากการเซนต์สนธิสัญญาแวร์ซายส์ เยอรมันได้ออกแบบในช่วงทศวรรษที่1930 และได้ทำการผลิตแบบจำนวนมากเมื่อปี1934 และเยอรมันยังได้ส่งแพนเซอร์ 1 ไปรบเพื่อเป็นการทดสอบประสิทธิภาพในสงครามกลางเมืองสเปน และ จีน ยังได้ซื้อไปใช้ในสงครามจีน-ญี่ปุ่นด้วย
หลังการประเมินผลในการรบในสเปน แพนเซอร์ 1 รบได้อย่างมีประสิทธิภาพ และเมื่อสงครามโลกระเบิดขึ้น จึงได้เข้าร่วมสมรภูมิหลายแห่ง แต่ช่วงกลางสงคราม รถถังรุ่นใหม่ๆของกองเยอรมันมีอานุภาพสูงขึ้นเรื่อยๆ แพนเซอร์ 1 จึงลดบทบาทลง และมีการนำตัวถังรถ มาติดตั้งปืนขนาด75มม. เพื่อเป็นปืนใหญ่อัตตาจรและรถพิฆาตรถถังด้วย
พันท์เซอร์ 3

|  ยานรบหุ้มเกราะที่ 3  |
| --- | --- |
Panzer III Ausf. H (auf Ausf. H Fahrgestell). Musée des Blindés, France (2006)
ชนิด: รถถังกลาง
แหล่งกำเนิด:  ไรช์เยอรมัน
บทบาท
ประจำการ: 1939—1945
ผู้ใช้งาน: นาซีเยอรมนี ราชอาณาจักรโรมาเนีย Slovak Republic Kingdom of Hungary Independent State of Croatia ตุรกี นอร์เวย์
สงคราม: สงครามโลกครั้งที่สอง
ประวัติการผลิต
ผู้ออกแบบ: Daimler-Benz
ช่วงการออกแบบ: 1935—1937
บริษัทผู้ผลิต: Daimler-Benz
ช่วงการผลิต: 1939—1943
จำนวนที่ผลิต: 5,774 (excluding StuG III)
ข้อมูลจำเพาะ
มวล: 23.0 ตัน (25.4 short ton)
ความยาว: 5.56 m (18 ft 3 in)
ความกว้าง: 2.90 m (9 ft 6 in)
ความสูง: 2.5 m (8 ft 2 in)
ลูกเรือ: 5 (commander, gunner, loader, driver, radio operator/bow machine-gunner)

เกราะ: Ausf A-C: 15 mm all around Ausf D-G: 30 mm all around Ausf J+: 50 mm all around
อาวุธหลัก: 1 × 3.7 cm KwK 36 Ausf. A-F  1 × 5 cm KwK 38 Ausf. F-J  1 × 5 cm KwK 39 Ausf. J¹-M   1 × 7.5 cm KwK 37 Ausf. N
อาวุธรอง: 2–3 × 7.92 mm Maschinengewehr 34
เครื่องยนต์: 12-cylinder Maybach HL 120 TRM 300 PS (296 hp, 220 kW)
กำลัง/น้ำหนัก: 12 hp (9.6 kW) / tonne
กันสะเทือน: Torsion-bar suspension
พิสัยปฏิบัติการ: 165 km (103 mi)
ความเร็ว: Road: 40 km/h (25 mph) Off-road: 20 km/h (12 mph)
พันท์เซอร์คัมพฟ์วาเกิน 3 (เยอรมัน: Panzerkampfwagen (อักษรย่อ Pz.Kpfw. III)) หรือที่เรียกในอีกชื่อหนึ่งคือ พันท์เซอร์ไดร (Panzer III) เป็นรถถังเบาขนาดใหญ่ซึ่งเยอรมนีสร้างขึ้นในช่วงยุค ค.ศ. 1930 และกองทัพเยอรมันได้ใช้อย่างแพร่หลายในสงครามโลกครั้งที่ 2
พันท์เซอร์ 3 นั้นได้รับการออกแบบมาเพื่อใช้ในการต่อกรกับยานเกราะอย่างโดยตรง และมีประสิทธิภาพในการกำจัดรถถังของศัตรูในช่วงแรกของสงคราม แต่ในช่วงปฏิบัติการบาร์บารอสซาในการรุกรานสหภาพโซเวียต เมื่อต้องเผชิญหน้ากับรถถังที-34 ที่มีสมรรถนะสูงทำให้พันท์เซอร์ 3 ต้องเพลี่ยงพล้ำและสูญเสียไปจำนวนมาก ดังนั้นทางกองทัพเยอรมันได้ทำการพัฒนารถถังใหม่ให้ดีจนกลายมาเป็น พันท์เซอร์ 4 หลังจากนั้นพันท์เซอร์3ก็ได้ลดบทบาทลง และมีการนำตัวถังรถ มาติดตั้งปืนขนาด 75 มม. เพื่อเป็นปืนใหญ่อัตตาจรและรถพิฆาตรถถังด้วย
พลเอกทหารม้า

| พลเอกทหารม้า General der Kavallerie |
| --- | --- |
อินทรธนู (แวร์มัคท์)
ประเทศ:  ปรัสเซีย  ไรช์เยอรมัน
สังกัต:  กองทัพบกจักรวรรดิเยอรมัน  กองทัพบก
ระดับยศ: นายพลสามดาว
ยศที่สูงกว่า: พลเอกอาวุโส
ยศที่ต่ำกว่า: พลโท
พลเอกทหารม้า (เยอรมัน: General der Kavallerie) เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท (Generalleutnant) แต่อยู่ต่ำกว่าพลเอกอาวุโส (Generaloberst) และจอมพล (Generalfeldmarschall)
ยศทหารในกองทัพบกที่มีศักดิ์เท่าเทียมกันได้แก่ พลเอกทหารราบ (General der Infanterie), พลเอกทหารปืนใหญ่ (General der Artillerie) , พลเอกทหารช่าง (General der Pioniere), พลเอกทหารภูเขา (General der Gebirgstruppe), พลเอกทหารยานเกราะ (General der Panzertruppe) และพลเอกทหารสื่อสาร (General der Nachrichtentruppe)
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (General der Luftwaffe), พลเอกทหารพลร่ม (General der Fallschirmtruppe), พลเอกทหารปืนใหญ่ต่อต้านอากาศยาน (General der Flakartillerie), พลเอกทหารสื่อสารอากาศ (General der Luftnachrichtentruppe) และพลเอกทหารนักบิน (General der Flieger)
ดูเพิ่ม

การเปรียบเทียบยศทหารแวร์มัคท์
ยศและเครื่องหมายของวัฟเฟิน-เอ็สเอ็ส
พลเอกทหารสื่อสาร

| พลเอกทหารสื่อสาร General der Nachrichtentruppe |
| --- | --- |
อินทรธนู (แวร์มัคท์)
ประเทศ:  ไรช์เยอรมัน
สังกัต:  กองทัพบก
ระดับยศ: นายพลสามดาว
ยศที่สูงกว่า: พลเอกอาวุโส
ยศที่ต่ำกว่า: พลโท
พลเอกทหารสื่อสาร (เยอรมัน: General der Nachrichtentruppe) เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท (Generalleutnant) แต่อยู่ต่ำกว่าพลเอกอาวุโส (Generaloberst) และจอมพล (Generalfeldmarschall) มีผู้ได้รับยศพลเอกทหารสื่อสารเพียงสองคนในประวัติศาสตร์ ได้แก่เอริช เฟ็ลกีเบิล (ได้รับเมื่อ 1940) และอัลแบร์ท เพราน์ (ได้รับเมื่อ 1944)
ยศทหารในกองทัพบกที่มีศักดิ์เท่าเทียมกันได้แก่พลเอกทหารราบ (General der Infanterie), พลเอกทหารม้า (General der Kavallerie), พลเอกทหารปืนใหญ่ (General der Artillerie) , พลเอกทหารช่าง (General der Pioniere), พลเอกทหารภูเขา (General der Gebirgstruppe) และพลเอกทหารยานเกราะ (General der Panzertruppe)
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (General der Luftwaffe), พลเอกทหารพลร่ม (General der Fallschirmtruppe), พลเอกทหารปืนใหญ่ต่อต้านอากาศยาน (General der Flakartillerie), พลเอกทหารสื่อสารอากาศ (General der Luftnachrichtentruppe) และพลเอกทหารนักบิน (General der Flieger)
ดูเพิ่ม

การเปรียบเทียบยศทหารแวร์มัคท์
ยศและเครื่องหมายของวัฟเฟิน-เอ็สเอ็ส
พันท์เซอร์ 7 เลอเวอ

|  Panzerkampfwagen VII Löwe  |
| --- | --- |

ชนิด: Super-heavy tank
แหล่งกำเนิด:  ไรช์เยอรมัน
ข้อมูลจำเพาะ
มวล: 76 t (84 short ton) (Leichter Löwe)  90 t (99 short ton) (Schwerer Löwe)
ลูกเรือ: 5

เกราะ: 100 mm (3.9 in) (Leichter Löwe)  120 mm (4.7 in) (Schwerer Löwe before redesign)  140 mm (5.5 in) (Schwerer Löwe after redesign)
อาวุธหลัก: 105 mm (4.1 in) L/70 gun (Leichter Löwe and Schwerer Löwe before redesign)  88 mm (3.5 in) L/71 gun (Schwerer Löwe after redesign)
อาวุธรอง: 1 × coaxial machine gun
ความเร็ว: 27 km/h (17 mph) (Leichter Löwe)  23 km/h (14 mph) (Schwerer Löwe before redesign)  35 km/h (22 mph) (Schwerer Löwe after redesign)
พันท์เซอร์คัมพฟ์วาเกิน 7 เลอเวอ (เยอรมัน: Panzerkampfwagen VII Löwe) เป็นแผนงานสุดยอดรถถังหนัก ได้รับการออกแบบโดยครุพพ์ (Krupp) จากรัฐบาลเยอรมันระหว่างสงครามโลกครั้งที่สอง โครงการนี้มีชื่อรหัสไว้ตั้งแต่ต้นว่า VK 70.01 (K) มันไม่เคยได้ออกจากกระดานออกแบบเลย และถูกทิ้งไปในวันที่ 5-6 มีนาคม 1942 เพื่อสนับสนุนส่งเสริมรถถังหนักของปอร์เช่คือ รถถังแพนเซอร์ 8 มัส
พันท์เซอร์เกรนาเดียร์

พันท์เซอร์เกรนาเดียร์ ของบุนเดิสแวร์ในช่วงการซ้อมทั่วไป
พันท์เซอร์เกรนาเดียร์ (เยอรมัน: Panzergrenadier) ย่อว่า PzGren หรือ Pzg เป็นคำศัพท์เยอรมันสำหรับการเรียกใช้กับทหารราบยานยนต์ หรือ ทหารราบยานเกราะ –เป็นพลทหารราบที่ให้การสนับสนุนในยานพาหนะรบซึ่งมีความเชี่ยวชาญเฉพาะภารกิจดังกล่าว-ได้เป็นที่รู้จักกันในสงครามโลกครั้งที่สอง ถูกใช้ในกองทัพออสเตรีย, เยอรมนี และสวิตเซอร์แลนด์
อย่างไรก็ตาม ในกองทัพเยอรมัน คำว่า พันท์เซอร์เกรนาเดียร์ ยังเป็นคำที่เรียกใช้กับทหารที่มีตำแหน่งต่ำสุดของทหารเกณฑ์ (Mannschaften) ในพันท์เซอร์เกรนาเดียร์ทรูปเปอร์, ซึ่งเทียบเท่ากับระดับตำแหน่งที่ 1 อื่นๆของนาโต้
พระเจ้าอัลเบร็ชท์ที่ 2 แห่งเยอรมนี

พระเจ้าอัลเบร็ชท์ที่ 2 แห่งฮาพส์บวร์ค
พระเจ้าอัลเบร็ชท์ที่ 2 แห่งเยอรมนี หรือ ดยุกอัลเบร็ชท์ที่ 5 แห่งออสเตรีย (เยอรมัน: Albrecht V von Habsburg อังกฤษ: Albert V, Duke of Austria -10 สิงหาคม พ.ศ. 1940 - 27 ตุลาคม พ.ศ. 1982) กษัตริย์แห่งโรมัน (ผู้ครองเยอรมนีภายใต้จักรวรรดิโรมันอันศักดิ์สิทธิ์) จากปี พ.ศ. 1981 จนเสด็จสวรรคตในปีถัดมา ทรงเป็นกษัตริย์แห่งโบฮีเมีย ฮังการี และเยอรมนี (ในพระปรมาภิไธยอัลเบร็ชท์ที่ 2)